
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 349 

' 22 ΜαΤου 1995 


ΠΕ ΡΙΕΧΟΜΕ ΝΑ ΑΝΑΔΑΣΩΣΕΙΣ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Άρση αναδασώσεως, από δημόσια δασική έκταση εμ- 
βαδού τετρακοσίων σαράντα τριών στρεμμάτων και 
οκτακοσίων τετραγωνικών μέτρων, (443,800), πέ- 
ριξ του οικισμού Μάζιας, περιφέρειας Κοινότητας 

Μάζιας Νομού ΙωαννΙνων. ΓΓ7. 

Κήρυξη αναδασωτέας έκτασης 12,160 στρεμ. στη 
θέση «Πολυχρόνια» Κοινότητας Ελαφονήσου Νομού 

Λακωνίας, .’τ. . 

Κήρυξη αναδασωτέας εκτάσεως 1,440 στρεμ. στη 
θέση «Απλιάς ή Σουρβάλα» περιφέρειας Κοινότητας 

Αγίου ΔημητρΙου - Νομού Πιερίας. . . 

Κήρυξη ως αναδασωτέας έκτασης εμβαδού 0,311 
στρεμ. στη θέση «Ιτιά» της περιφέρειας Κοινότητας 

Φραντζή του Νομού Φθιώτιδας. Τ. 

Κήρυξη ως αναδασωτέας έκτασης εμβαδού 9,324 
στρεμ. στη θέση «Πλατανάκια - Πηγαδούλια» της 
περιφέρειας Δήμου Λαμίας του Νομού Φθιώτι¬ 
δας. .. .Ιν·. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση 
διδακτηρίου του 1ου Νηπιαγωγείου Νέου Φαλή¬ 
ρου. 

ΑΝΑΚΟΙΝΩΣΕΙΣ 

Ειδοποίηση για παρακατάθεση συμπληρωματικής προ¬ 
σωρινής αποζημίωσης ιδιοκτητών έκτασης που βρί¬ 
σκεται στην περιοχή του Δήμου Πετρούπολης και 
που απαλλοτριώθηκε υπέρ και με δαπάνη του 
Ο.Σ.Κ. με σκοπό την ανέγερση διδακτηρίου του 
ΤΕΛ Πετρούπολης. 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω ρυμοτομίας στην 
Άνω Πόλη Θεσσαλονίκης. 


ΑΠΟΦΑΣΕΙΣ 

Αρίθ. 1045 (Ό 

Άρση αναδασώσεως, από δημόσια δασική έκταση εμβα¬ 
δού τετρακοσίων σαράντα τριών στρεμμάτων και οκτα- 
κοσίων τετραγωνικών μέτρων, (443,800), πέριξ του οι¬ 
κισμού Μάζιας, περιφέρειας Κοινότητας Μάζιας Νομού 
ΙωαννΙνων. 

1 Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΙΩΑΝΝΙΝΩΝ 

Έχοντας υπόψη: 

2 1. Τις διατάξεις περί διοικητικής αποκεντρώσεως. 

2. Τις διατάξεις του άρθρου 44 παράγ. 2 και 3 Ν. 998/79 
«περί προστασίας των δασών και των δασικών εν γένει 

ο εκτάσεων της Χώρας». 

3. Τις διαταγές του Υπουργείου Γεωργίας, αριθ. 
160417/1180/8.7.80 και 171016/21.10.85, με τις 
οποίες παρέχονται οδηγίες για τις αναδασωτέες εκτά- 

4 σεις. 

4. Την απόφαση του Νομάρχη ΙωαννΙνων, αρίθ. 42446/ 

31.8.1970, που δημοσιεύθηκε στο ΦΕΚ 717 της 

13.10.1970, τ.Β', με την οποία κηρύχθηκε αναδασωτέα, 

5 δημόσια δασική έκταση εμβαδού 4.000 στρεμμάτων, 
εκτεινομένη εκατέρωθεν του Εθνικού δρόμου ΙωαννΙνων- 
Τρικάλων, για προστατευτικούς και εξωραϊστικούς και 
εξωραϊστικούς λόγους. 

5. Την αναφορά του Δασαρχείου ΙωαννΙνων, αριθ. 1545/ 
5.4.1995, με την οποία προτείνει την άρση της αναδάσω¬ 
σης σε έκταση 443,800 στρεμμάτων, πέριξ του οικισμού 

6 Μάζιας, περιφέρειας Κοινότητας Μάζιας Νομού Ιωαννί- 
νων, για οικιστική αξιοποίηση. 

6. Το γεγονός ότι, αρκετά σημαντικό τμήμα, από τις 
υπάρχουσες, εντός των ορίων του οικισμού Μάζιας, που 
καθορίσθηκαν, με την αριθ. 352/89/6.8.90 απόφαση του 
Νομάρχη ΙωαννΙνων, εκτάσεις, δεν είναι δυνατόν να αξιο- 
ποιηθεΐ οικιστικά διότι: 

α) Έκταση εμβαδού 54,925 στρεμμάτων έχει τη μορφή 

7 δάσους, 

β) Ορισμένα τμήματα έχουν μεγάλες κλίσεις και 
γ) Μερικά τμήματα διεκδικούνται, ως ιδιοκτησίες, από 
τρίτους, με αποτέλεσμα να απαιτείται πολύς χρόνος για 
την έκδοση τελεσίδικων αποφάσεων από τα πολιτικά δι¬ 
καστήρια. 

8 7. Το γεγονός ότι στην κοινότητα Μάζιας υπάρχουν 

πολλά και πιεστικά αιτήματα αστέγων κατοίκων για παρα¬ 
χώρηση οικοπέδων, για ανέγερση κατοικιών, αποφασί¬ 
ζουμε: 

Αίρουμε την αναδάσωση, από τη δημόσια δασική 
έκταση, εμβαδού τετρακοσίων σαράντα τριών στρεμμά¬ 
των και οκτακόσιων τετραγωνικών μέτρων (443,800) πε- 
ρίξ του οικισμού Μάζιας, περιφέρειας Κοινότητας Μάζιας 
του Νομού Ιωαννίνων, η οποία αποτελεί μέρος της ως ανα¬ 
δασωτέας κηρυχθείσης εκτάσεως, δυνάμει της αναφερο- 
μένηης στο σχετικό μέρος της παρούσας, απόφασης. 

Η αναδάσωση αίρεται, για να παραχωρηθεί στη συνέ¬ 
χεια, στην Κοινότητα Μάζιας, προς οικιστική αξιοποίηση, 
σύμφωνα με τις διατάξεις του άρθρου 13 παράγρ. 2Α εδά¬ 
φιο β του Ν. 1734/87. 

Η έκταση στην οποία αίρεται η αναδάσωση, σημειώνε¬ 


ται σαφώς με διαγραμμήσεις στο συνημμένο τοπογραφικό 
διάγραμμα, με κλίμακα 1:50.000, και αποτελεί αναπόσπα¬ 
στο μέρος της παρούσας απόφασης. 

Η έκταση αυτή περικλείεται με τα εξής όρια: 

Ανατολικά: Τροχούς - Άγιος Σωτήρας. 

Δυτικά: Τούφα - Ρίζα. 

Βόρεια: Λατομείο - Ναστείκα. 

Νότια: Κουτσοδήμα - Γιαννουτάδες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Μαΐου 1995 

Ο Περιφερειακός Διευθυντής 
ΑΘΑΝΑΣΙΟΣ ΠΑΤΣΟΥΡΑΣ 


« 

Αριθ. 619 (2) 

Κήρυξη αναδασωτέας έκτασης 12,160 στρεμ. στη θέση 

«Πολυχρόνια» Κοινότητας Ελαφονήσου Νομού Λακω¬ 
νίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τη 256/95 πρόταση του Δασαρχείου Μολάων, με την 
οποία προτείνεται η κήρυξη της έκτασης που αναφέρεται 
στο θέμα ως αναδασωτέας, αποφασίζουμε: 

Κηρύσσουμε αναδασωτέα, με σκοπό την αποκατά¬ 


σταση με φυσική αναγέννηση της προϋπάρχουσας δασι¬ 
κής βλάστησης (ρείκια, σχίνα, ασπάλαθρα) που καταστρά¬ 
φηκε λόγω εκχέρσωσης τον Ιανουάριο του 1994 την κατη¬ 
γορία της παραγράφου 1 του άρθρου 3 του Ν. 998/79 δη¬ 
μόσια έκταση εμβαδού δώδεκα (12) στρέμματα και εκα¬ 
τόν εξήντα (160) τετρ. μέτρων που βρίσκεται στη θέση 
Πολυχρόνια, Κοινότητας Ελαφονήσου και προσδιορίζεται 
από τα στοιχεία (1,2,3,4....8,1) στο από 8.2.95 τοπογρα- 
φικό διάγραμμα του Δασαρχείου Μολάων και έχει όρια: 
Βόρεια: Αγροτικό δρόμο και Δημ. δασική έκταση. 
Νότια: Δημόσια δασική έκταση, 

Ανατολικά: Δημόσια δασική έκταση και αγροτικό δρόμο. 
Δυτικά: Αγρούς κληρονόμων Λιάρου, 
όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 4 ΜαΤου 1995 

Ο Περιφερειακός Διευθυντής 
ΙΩΑΝΝΗΣ Κ. ΓΕΡΑΚΙΤΗΣ 

Αριθ. 2139 (3) 

Κήρυξη αναδασωτέας εκτάσεως 1,440 στρεμ. στη θέση 
«Απλιάς ή Σουρβάλα» περιφέρειας Κοινότητας Αγίου 
ΔημητρΙου - Νομού Πιερίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΠΙΕΡΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.», και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

γ) Του άρθρου 12 παρ. 2 του Ν. 2040/92. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Την 100/17.4.95 πρόταση του Δασονομείου Φωτει¬ 
νών περί κηρύξεως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του 


χαρακτήρα της δασικής εκτάσεως που εκχερσώθηκε πα¬ 
ράνομα από τον Κατσαβό θωμά του Δημητρίου κάτοικο 
Αγίου Δημητρίου την Δημόσια δασική έκταση, εμβαδού 
1,440 στρεμμάτων που βρίσκεται στη θέση «Απλιάς ή 
Σουρβάλα της κοινότητας Αγίου Δημητρίου Νομού Πιε¬ 
ρίας. 

Προσδιορίζεται από τα στοιχεία (Α - Β - Γ - Δ - Α), στο 
συνημμένο τοπογραφικό διάγραμμα και έχει όρια: 

Ανατολικά: Αγρός κατεχόμενος υπό του ιδίου (Κατσαβό 
θωμά). 

Δυτικά: Δημόσιο δάσος (δρυός) Αγίου Δημητρίου. 

Βόρεια: Αγρός ιερού Ναού Αγίου Δημητρίου. 

Νότια: Δημόσια δασική έκταση (κοίτη ρέματος). 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η αποκατάσταση της Δασικής βλαστήσεως θα γίνει με 
φυσική αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 5 Μαΐου 1995 

Ο Περιφερειακός Διευθυντής 
ΑΘΑΝΑΣΙΟΣ ΒΛΑΧΟΣ 

Αριθ. 1143 (4) 

Κήρυξη ως αναδασωτέας έκτασης εμβαδού 0,311 στρεμ. 

στη θέση «Ιτιά» της περιφέρειας Κοινότητας Φραντζή 

του Νομού Φθιώτιδας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας», και 
συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τις διατάξεις του άρθρου 29 του Ν. 2081/1992. 

6. Την αριθ. 1744/2.5.95 πρόταση του Δασαρχείου Λα¬ 
μίας από την οποία προκύπτει ότι η έκταση που αναφέρε- 
ται στο θέμα είχε κατά το χρόνο της αποψιλώσεώς της που 
έγινε από παράνομη εκχέρσωση την 31.3.95 από τον 
Κων/νο Καρακεκέ, κάτοικο Φραντζή Ν. Φθ/δος, δασικό 
χαρακτήρα, κατά την έννοια του άρθρου 3 παρ. 2 Ν. 
998/79 και ως εκ τούτου επιβάλλεται η κήρυξή της ως 


αναδασωτέας, αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση την 
31.3.95 την δημόσια (εποικιστική) δασική έκταση εμβα¬ 
δού τριακοσίων ένδεκα τετραγ. μέτρων (ή 0,311 στρεμ.) 
που βρίσκεται στη θέση Ιτιά περιφέρειας Κοινότητας 
Φραντζή Ν. Φθ/δας του Νομού Φθιώτιδας και προσδιορί¬ 
ζεται από τα στοιχεία Α, Β, Γ, Δ, Α όπως φαίνεται στο συ¬ 
νημμένο διάγραμμα, το οποίο αποτελεί αναπόσπαστο μέ¬ 
ρος της απόφασης αυτής και έχει όρια: 

Ανατολικά: Δημόσια (εποικιστική) δασ. έκταση. 

Δυτικά: Ελαιώνας Κων/νου Καρακεκέ. 

Βόρεια: Ελαιώνας Γεωργίου Ζιάκα. 

Νότια: Δημόσια (εποικιστική) δασική έκταση. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Μαϊου 1995 

Ο Περιφερειακός Διευθυντής 
ΓΕΩΡΓΙΟΣ ΜΠΡΕΓΙΑΝΝΗΣ 

Αριθ. 1144 (5) 

Κήρυξη ως αναδασωτέας έκτασης εμβαδού 9,324 στρεμ. 
στη θέση «Πλατανάκια - Πηγαδούλια» της περιφέρειας 
Δήμου Λαμίας του Νομού Φθιώτιδας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΦΘΙΩΤΙΔΑΣ 
Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις των Ν. 2218/94 και Ν. 2240/94 «Περί 
Νομαρχ. Αυτοδ/σης». 

3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας», και 
συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Τις διατάξεις του άρθρου 29 του Ν. 2081/1992. 

6. Την αριθ. 1853/2.5.95 πρόταση του Δασαρχείου Λα¬ 
μίας από την οποία προκύπτει ότι η έκταση που αναφέρε- 
ται στο θέμα είχε κατά το χρόνο της αποψιλώσεώς της που 
έγινε από παράνομη εκχέρσωση το Φεβρουάριο 1995 από 
τον Αργύριο Ευστ. Τζουμέκη, κάτοικο Λαμίας (Λαρίσης 
100), δασικό χαρακτήρα, κατά την έννοια του άρθρου 3 
παρ. 2 Ν. 998/79 και ως εκ τούτου επιβάλλεται η κήρυξή 


της ως αναδασωτέας, αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση, με φυσική ή τεχνιτή αναγέννηση, της δασικής βλά¬ 
στησης που καταστράφηκε από παράνομη εκχέρσωση το 
Φεβρουάριου 1995 την δημόσια δασική έκταση εμβαδού 
εννέα χιλιάδων τριακοσίων είκοσι τεσσάρων τετραγ. μέ¬ 
τρων (ή 9,324 στρ.) που βρίσκεται στη θέση «Πλατανάκια - 
Πηγαδούλια» περιφέρειας Δήμου Λαμίας του Νομού Φθι¬ 
ώτιδας και προσδιορίζεται από τα στοιχεία Γ, Δ, Ε, Ζ, Η, θ, 
θ\ I, Κ, Λ, Μ, Ν, Γ όπως φαίνεται στο συνημμένο διά¬ 
γραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Δημόσια Δασική έκταση. 

Δυτικά: Ομοίως. 

Βόρεια: Ομοίως. 

Νότια: Ομοίως. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώς της στην Εφημερίδα της Κυβερνήσεως (άρθρ. 37 Ν. 
3200/55). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Μαΐου 1995 

Ο Περιφερειακός Διευθυντής 
ΓΕΩΡΓΙΟΣ ΜΠΡΕΓΙΑΝΝΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1045482/2847/0010 (6) 

Αναγκαστική απαλλοτρίωση έκτασης για την ανέγερση δι¬ 
δακτηρίου του 1ου Νηπιαγωγείου Νέου Φαλήρου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκα¬ 
στικών απαλλοτριώσεων», σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινών απαλλοτριώ¬ 
σεων». 

2. Τις διατάξεις του άρθρου 17 του Α.Ν. 627/1968 
«περί Οργανισμού Σχολικών Κτιρίων» σε συνδυασμό με τις 
διατάξεις του Ν. 513/1976. 

3. Το από 8.11.1994 απόσπασμα πρακτικού από τη συ¬ 
νεδρίαση με αριθ. 1904 του Διοικητικού Συμβουλίου του 
Οργανισμού Σχολικών Κτιρίων. 

4. Το από 21.4.1994 πρακτικό καταλληλότητας της 
απαλλοτριούμενης έκτασης, που καταρτίστηκε από την 
κατά Νόμο Επιτροπή. 

5. Την 1026431 /268/0006Α72.3.94 (ΦΕΚ 154/Β7 
7.3.94) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών. 

6. Την Η 5615/21.7.94 (ΦΕΚ 567/Β721.7.94) από¬ 
φαση του Πρωθυπουργού σχετικά με τις αρμοδιότητες 
του Αναπληρωτή Υπουργού Εθνικής Παιδείας και θρη¬ 
σκευμάτων, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την ανέγερση 
διδακτηρίου του 1ου Νηπιαγωγείου Ν. Φαλήρου, έκτασης 
εμβαδού 1270 μ 2 που βρίσκεται στην περιοχή Ν. Φαλήρου 
Πειραιά και επί της οδού Ελ. Βενιζέλου 3 και η οποία ση¬ 
μειώνεται με τα γράμματα Α-Β-Γ - Δ - Α στο με κλίμακα 
1:500 από Νοεμβρίου 1994 κτηματολογικό διάγραμμα - 
πίνακα που συνέταξε ο Ε. Παπαϊωάννου και θεώρησε για 
τη Δ/νση Γηπέδων του Ο.Σ.Κ. ο Τοπογράφος Μηχανικός 
Γεωργ. Μορφόπουλος. 

Στην έκταση που απαλλοτριώνεται προβάλλει δικαιώ¬ 
ματα κυριότητας η Α.Ε. Τουριστικών Εκμεταλλεύσεων και 
Γενικών Επιχειρήσεων. 

Η απαλλοτρίωση κηρύσσεται υπέρ και με δαπάνη του 
Οργανισμού Σχολικών Κτιρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαΐου 1995 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΘΝΙΚΗΣ ΠΑΙΔΕΙΑΣ 
ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΔΗΜ. ΓΕΩΡΓΑΚΟΠΟΥΛΟΣ Φ. ΠΕΤΣΑΛΝΙΚΟΣ 


ΑΝΑΚΟΙΝΩΣΕΙΣ 

Αριθ. 369 (7) 

Ειδοποίηση για παρακατάθεση συμπληρωματικής προσω¬ 
ρινής αποζημίωσης ιδιοκτητών έκτασης που βρίσκεται 
στην περιοχή του Δήμου Πετρούπολης και που απαλλο¬ 
τριώθηκε υπέρ και με δαπάνη του Ο.Σ.Κ. με σκοπό την 
ανέγερση διδακτηρίου του ΤΕΛ Πετρούπολης. 

ΝΟΜΑΡΧΙΑΚΟ ΤΑΜΕΙΟ ΔΥΤ. ΑΤΤΙΚΗΣ 

Το Νομαρχιακό Ταμείο Δυτ. Αττικής ειδοποιεί ότι σύμ¬ 
φωνα με την 1064935/4977/92 (ΦΕΚ 967/τ.Δ /92) κοινή 
απόφαση των Υπουργών Παιδείας και θρησκευμάτων και 
Οικονομικών, για την κήρυξη αναγκαστικής απαλλοτρίω¬ 
σης υπέρ του Ο.Σ.Κ. έκτασης εμβαδού 5.900 μ 2 , που βρί¬ 
σκεται στη περιοχή του Δήμου Πετρούπολης (ΟΤ 1231 - 
1229 - 1228) και προορίζεται για την ανέγερση διδακτη¬ 
ρίου του ΤΕΛ Πετρούπολης - κατέθεσε στο Ταμείο Παρα¬ 
καταθηκών και Δανείων υπέρ των δικαιούχων ιδιοκτητών 
την συμπληρωματική προσωρινή αποζημίωση που καθορί¬ 
στηκε σύμφωνα με την 1088/93 απόφαση του Μονομε¬ 
λούς Πρωτοδικείου Αθηνών και εκδόθηκε το 2722/ 
17.3.95 γραμμάτιο σύστασης παρακαταθήκης για ποσό 
δρχ. 140.000.000. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Ο Πρόεδρος Δ.Σ. - Περ/κός Δ/ντής 
ΕΥΤΥΧΙΟΣ ΚΟΝΤΟΜΑΡΗΣ 

-♦- 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

( 8 ) 

Παρακατάθεση αποζημίωσης λόγω ρυμοτομίας στην Άνω 
Πόλη Θεσσαλονίκης. 

Ανακοινώνεται ότι η αποζημίωση, που καθορίσθηκε με 
την υπ’ αριθ. 4.151/1995 απόφαση του Μονομελούς 
Πρωτοδικείου θεσ/νίκης για τα οικοπεδικά τμήματα που 
απαλλοτριώνονται σύμφωνα με τις υπ' αριθ. 5659/1988 
και 6267/1992 πράξεις τακτοποιήσεως του Γ ραφείου Πο¬ 
λεοδομίας Θεσσαλονίκης, κατατέθηκε υπέρ των αναγνω- 
ρισθησομένων δικαιούχων στο Ταμείο Παρακαταθηκών 
και Δανείων θεσ/νίκης ως εξής: 

Α. Ποσό ογδόντα ενός εκατομμυρίου τριάντα χιλιάδων 
τετρακοσίων (1.030.400) δραχμών από τους υπόχρεους 
ήτοι: 

1. Την εδρεύουσα στην θεσ/νίκη Εταιρεία με την επω¬ 
νυμία «Νεοτεχνική -1. Φακαλής Μ. Κασέτας Ο.Ε.». 

2. Όλγα συζ. Νικολάου Χυτίδη, το γένος Δημητρίου Μί- 
γκου, 

3. Κασσιανή Χυτίδου του Νικολάου, 

4. Ελένη Κετσετζή του Αλεξάνδρου και 

5. Νικόλαο Κετσετζή του Αλεξάνδρου, κατοίκους θεσ/ 
νίκης (οδός Ακροπόλεως αρ. 32), για τα 18,40 τ.μ. του ρυ- 
μοτομουμένου οικοπεδικού τμήματος περιοχής Άνω Πό¬ 
λης Θεσσαλονίκης (οδός Σταγείρων) που εμφαίνεται στο 
τοπογραφικό διάγραμμα που συνοδεύει την 5659/1988 
πράξη υπό στοιχεία 40-22-Β-14-39-40 συνολικού εμβα¬ 
δού είκοσι πέντε τετραγωνικών μέτρων και εβδομήντα 
εκατοστών (25,70 μ 2 ), με το υπ' αριθ. 259/18.4.95 γραμ¬ 
μάτιο σύστασης παρακαταθήκης του Τ.Π. & Δ. θεσ/νίκης, 

που κατατέθηκε στον Συμβ/φο θεσ/νίκης Βασίλειο Νέ- 
τσκο, συνταχθείσης της υπ’ αριθ. 5.164/4.5.1995 πράξης 
κατάθεσης αυτού. 

Β. Ποσό τετρακοσιων οκτώ χιλιάδων οκτακοσίων 
(408.800) δραχμών από τους υπόχρεους ήτοι: 

1. την εδρεύουσα στην θεσ/νίκη εταιρεία με την επω¬ 
νυμία «Νεοτεχνική - I. Φακαλής Μ. Κασέτας Ο.Ε.», 

2. Χριστίνα συζ. Αντωνίου Βεζυροπούλου, 

3. Ελένη συζ. Αθανασίου Κουντούρη, κατοίκους θεσ/ 
νίκης (Ολυμπιάδος 93) και 

4. Χρήστο Ζωγράφο του Ιωάννη, κάτοικο Αθηνών (Σίκι¬ 
νου 34, Κυψέλη), για τα 7,30 τ.μ. του ίδιου πιο πάνω ρυμο- 
τομουμένου οικοπεδικού τμήματος περιοχής Άνω Πόλης 
θεσ/νίκης (οδός Σταγείρων) που εμφαίνεται στο τοπο- 
γραφικό διάγραμμα που συνοδεύει την 5659/1988 πράξη 
τακτοποιήσεως υπό στοιχεία 40-22-Β-24-39-40 συνολι¬ 
κού εμβαδού είκοσι πέντε τετραγωνικών μέτρων και 
εβδομήντα εκατοστών (25,70 μ 2 ) με το υπ' αριθ. 258/ 
18.4.95 γραμμάτιο σύστασης παρακαταθήκης το Τ.Π. & 
Δ. θεσ/νίκης, που κατατέθηκε στον Συμβ/φο θεσ/νίκης 
Βασίλειο Νέτσκο, συνταχθείσης της ίδιας ως άνω υπ’ αριθ. 
5.164/4.5.1995 πράξης κατάθεσης αυτού και 

Γ. Ποσό δύο εκατομμυρίων τριακοσίων τριάντα δύο χι¬ 
λιάδων τετρακοσιων (2.332.400) δραχμών από την υπό¬ 
χρεη Ελένη θεοδωρίδου του Χρήστου και της Αικατερί¬ 
νης, κάτοικο θεσ/νίκης (οδός Σ. Παπαδημητρίου αρ. 32, 
Καλ/ριά), με το υπ' αριθ. 260/18.4.95 γραμμάτιο σύστα¬ 


σης παρακαταθήκης του Τ.Π. & Δ. θεσ/νίκης, το οποίο 
κατατέθηκε στον Συμβ/φο θεσ/νίκης Βασίλειο Νέτσκο, 
συνταγείσης της υπ’ αριθ. 5.155/2.5.1995 πράξης κατά¬ 
θεσης αυτού, για τα ρυμοτομούμενα οικοπεδικά τμήματα 
περιοχής Άνω Πόλης θεσ/νίκης (οδός Σταγείρων), που 
εμφαίνονται στο τοπογραφικό διάγραμμα που συνοδεύει 
την με αριθμό 6267/1992 πράξη τακτοποιήσεως υπό τα 
κάτωθι στοιχεία ήτοι: 

α) για το τμήμα υπό στοιχεία Βερ - 38ερ - 44ερ - 37ερ - 
5ερ - Βερ εμβαδού 33,20 τ.μ. 

β) για το 1/2 του τμήματος υπό στοιχεία 5ερ - 37ερ - 
28ερ - 27ερ - 30ερ - 31 ερ - 5ερ, εμβαδού 11,80 τ.μ. ήτοι 
για τα 5,90 τ.μ. αυτού, 

γ) για το 1 /4 του τμήματος υπό στοιχεία 31 ερ - 32ερ - 
33ερ - 34ερ - 30ερ - 31 ερ εμβαδού 10,20 τ.μ. ήτοι για τα 
2,55 τ.μ. αυτού. 

Η παρούσα ανακοίνωση - πρόσκληση να δημοσιευθεί 
στο οικείο τεύχος στην Εφημερίδα της Κυβερνήσεως για 
να λάβουν γνώση αυτοί που έχουν δικαίωμα κυριότητας ή 
άλλα εμπράγματα δικαιώματα στα ως άνω απαλλοτριού- 
μενα ακίνητα. 

(Αριθ. διπλ. εισπρ. Γενικών Εσόδων θεσ/νίκης 
6101340/11.5.95). 

Θεσσαλονίκη, 8 Μαΐου 1995 

Ο Πληρεξούσιος Δικηγόρος 

ΓΕΩΡΓΙΟΣ Δ. ΕΥΑΓΓΕΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



